Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2026-08-22)

Oʻzbekiston Respublikasining “Texnik jihatdan tartibga solish toʻgʻrisida”gi Qonuni 16-moddasiga muvofiq texnik reglamentlarda belgilangan talablarni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Ushbu qarorga ilovaning 1 va 2-bandlari qaror rasmiy eʼlon qilingan kundan eʼtiboran olti oy oʻtgach kuchga kiradi. 3. Ushbu qarorning bajarilishini nazorat qilish Vazirlar Mahkamasi huzuridagi Oʻzbekiston texnik jihatdan tartibga solish agentligi direktori A.R. Jumanazarov zimmasiga yuklansin. 1. Vazirlar Mahkamasining 2020-yil 23-iyuldagi 451-son qarori bilan tasdiqlangan Bolalar oʻyinchoqlarining xavfsizligi toʻgʻrisida texnik reglamentda: a) quyidagi mazmundagi 21-band bilan toʻldirilsin: “21. Mazkur Texnik reglamentga 11-ilovaga muvofiq Majburiy tartibda muvofiqligi baholanishi lozim boʻlgan bolalar oʻyinchoqlarining roʻyxatida keltirilgan bolalar oʻyinchoqlari Texnik reglamentni tartibga solish obyektlari hisoblanadi”; b) 3-band quyidagi mazmundagi yigirma, yigirma birinchi va yigirma ikkinchi xatboshilar bilan toʻldirilsin: “magnitli oʻyinchoq — oʻz tuzilishida bir yoki undan ortiq magnit va (yoki) magnit elementlariga ega boʻlgan oʻyinchoq; oʻyinchoqning magnit elementi — oʻyinchoqning bir qismi boʻlib, unda oʻrnatilgan magnit toʻliq yoki qisman joylashtirilgan magnitni oʻz ichiga olgan qismidir; funksional magnit — magnit, motorlar, relelar, dinamiklar va boshqa elektr yoki elektron qismlar uchun moʻljallangan magnit (agar magnit xususiyatlari oʻyin xususiyatlariga taalluqli boʻlmasa)”; v) 16-band quyidagi tahrirda bayon etilsin: “16. Uchuvchi oʻyinchoqlar uchun shnurlar metall boʻlmagan materialdan tayyorlanishi va dielektrik xususiyatlarga ega boʻlishi kerak”; g) quyidagi mazmundagi 61-paragraf bilan toʻldirilsin: 181. Oʻyinchoqlardagi magnit elementlarining hisoblangan magnit oqimi koʻrsatkichi 0,5 Tl2 mm2 dan oshmasligi hamda nafas yoʻllariga tushmasligi va yutilmasligi kerak”; d) 30-banddagi “kauchukdan, karton va qogʻozdan” soʻzlari “junli yoki tukli materiallardan (kauchuk, karton va qogʻoz)” soʻzlari bilan almashtirilsin; e) 39-banddagi “Yogʻochdan” soʻzi “Yogʻochli oʻyinchoqlar, qogʻoz va kartondan” soʻzlari bilan almashtirilsin; j) quyidagi mazmundagi 541-band bilan toʻldirilsin: “541. Osma belanchaklar chidamli boʻlishi kerak, uch yoshgacha boʻlgan bolalar uchun belanchak oʻrindiqlari bolaning yiqilishiga yoʻl qoʻymaslik uchun moʻljallangan boʻlishi kerak”; z) 4-bobning nomi quyidagi tahrirda bayon etilsin: i) 68-bandning beshinchi xatboshisidagi, “a” kichik bandning toʻqqizinchi va oʻn toʻrtinchi xatboshilaridagi, “b” kichik bandning oʻninchi xatboshisidagi, 69-bandning toʻqqizinchi xatboshisidagi tegishli kelishikdagi “partiya” soʻzi tegishli kelishikdagi “toʻpi” soʻzi bilan almashtirilsin; k) 68-bandning “a” kichik bandi oʻn toʻrtinchi xatboshisidagi, 69-bandning toʻqqizinchi xatboshisidagi “5” raqami “3” raqami bilan almashtirilsin; l) 1, 2, 3-ilovalarning ilova belgisidagi “umumiy” soʻzi “Bolalar oʻyinchoqlarining xavfsizligi toʻgʻrisidagi” soʻzlari bilan almashtirilsin; m) quyidagi mazmundagi 11-ilova bilan toʻldirilsin: n) 3-ilova quyidagi mazmundagi 9-band bilan toʻldirilsin: “9. Isteʼmolchi qadogʻida va (yoki) magnit oʻyinchoqlarni ekspluatatsiya qilish boʻyicha yoʻriqnomada, elektr yoki elektron oʻyinchoq detallarida funksional magnitlar boʻlgan oʻyinchoqlardan tashqari, quyidagi mazmundagi ogohlantiruvchi yozuv koʻrsatilishi kerak: Diqqat! Diqqat! Unda boʻsh magnitlar va magnit elementlari mavjud. Faqat kattalarning bevosita nazorati ostida foydalaning. Agar magnit va magnit elementlari yutib yuborilgan boʻlsa, tez tibbiy yordamga murojaat qiling!”. 2. Vazirlar Mahkamasining 2024-yil 26-dekabrdagi 887-son qarori bilan tasdiqlangan Gaz holatidagi yoqilgʻida ishlovchi apparatlarning xavfsizligi toʻgʻrisida texnik reglamentda: a) 39-band quyidagi tahrirda bayon etilsin: “39. Gaz uskunalari normal foydalanishda, ularning xavfsizligiga taʼsir qilishi mumkin boʻlgan beqarorlik, deformatsiya, sinish, yemirilish yoki biror-bir zararli moddalarning ajralib chiqish holatlari yuzaga kelmaydigan holda loyihalashtirilishi va ishlab chiqarilishi kerak”; b) 45-band quyidagi tahrirda bayon etilsin: “45. Gaz uskunalarining yuqori haroratda ishlovchi qismlari bilan qobiq orasida qoʻllaniladigan issiqlik izolyatsiyasi meʼyoriy termik va mexanik kuchlanishlarga bardosh berishi, foydalanishning normal sharoitlarida materialdan biror-bir zararli moddalar ajralib chiqmasligi kerak”; v) quyidagi mazmundagi 521-band bilan toʻldirilsin: “521. Isitish qozonlari shunday loyihalashtirilishi kerakki, bunda quvvati 75 kVt dan yuqori isitish qozonlari dudboʻroni orqali yonish mahsulotidan atrof-muhitga ajralib chiqayotgan chiqindilar konsentratsiyasini kamaytirish maqsadida maxsus filtr bilan jihozlangan boʻlishi kerak”; g) 1-ilovada 7-pozitsiyasining “Mahsulot nomi” ustunidan “(100 kVt gacha)” soʻzlari chiqarib tashlansin. 3. Vazirlar Mahkamasining “Elektrotexnika va radioelektronika mahsulotlarida xavfli moddalarni ishlatishni cheklash toʻgʻrisidagi texnik reglamentni tasdiqlash haqida” 2025-yil 15-avgustdagi 517-son qarorining 2-bandidagi “olti” soʻzi “oʻn sakkiz” soʻzlari bilan almashtirilsin.